ফের মেট্রোয় বিভ্রাট। ব্যস্ত সময়ে স্টেশনে পৌছেও খুলল না মেট্রোর দরজা। ১৬ মিনিট ট্রেনে আটকে থাকলেন যাত্রীরা। বুধবার বিকেলে এই ঘটনা গিরিশ পার্ক  স্টেশনে।
 ওয়েব ডেস্ক: ফের মেট্রোয় বিভ্রাট। ব্যস্ত সময়ে স্টেশনে পৌছেও খুলল না মেট্রোর দরজা। ১৬ মিনিট ট্রেনে আটকে থাকলেন যাত্রীরা। বুধবার বিকেলে এই ঘটনা গিরিশ পার্ক  স্টেশনে। গিরিশ পার্ক মেট্রো স্টেশনে বুধবার বিকেল ৪টে বেজে ১০ মিনিটে তখন সবে ঢুকেছে কবি সুভাষগামী মেট্রো। তবে দরজা খোলে না এসি রেকের। এভাবেই কেটে যায় প্রায় ষোল মিনিট। অনেক চেষ্টা করেও দরজা খোলা যায়নি । ৪টে বেজে ২৬ মিনিটে যাত্রীদের চালকের গেট দিয়ে নামিয়ে আনা হয়। মেট্রো কর্তৃপক্ষের বক্তব্য, নয় মিনিটের মধ্যেই চালকের গেট দিয়ে নামিয়ে আনা হয় যাত্রীদের। তবে শহরের লাইফলাইনে চড়ে নির্দিষ্ট সময় গন্তব্যে পৌছতে না পেরে রীতিমতো ক্ষুব্ধ যাত্রীরা।